ᱵᱚᱞᱨᱟᱢᱯᱩᱨ ᱦᱚᱱᱚᱛ

ᱵᱚᱞᱨᱟᱢᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱨᱟᱯᱛᱤ ᱜᱟᱰᱟ ᱨᱮᱭᱟᱜ ᱯᱟᱪᱮ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾ ᱵᱚᱞᱨᱟᱢᱯᱩᱨ ᱫᱚ ᱦᱚᱱᱚᱛ ᱨᱮᱭᱟᱜ ᱢᱩᱬᱩᱛ ᱟᱹᱯᱤᱥ ᱠᱟᱱᱟ ᱾ ᱵᱚᱞᱨᱟᱢᱯᱩᱨ ᱫᱚ ᱯᱟᱴᱮᱥᱣᱟᱨᱤ ᱫᱮᱵᱤ ᱢᱚᱱᱫᱤᱨ ᱠᱷᱟᱹᱛᱤᱨ ᱦᱚᱲ ᱠᱚ ᱵᱟᱰᱟᱭ ᱟᱠᱟᱜᱼᱟ ᱾ ᱥᱩᱨ ᱨᱮ ᱢᱮᱱᱟᱜ ᱢᱟᱨᱮ ᱵᱟᱡᱟᱨ ᱥᱨᱟᱵᱚᱥᱛᱤ ᱨᱮ ᱟᱹᱰᱤ ᱜᱟᱱ ᱢᱟᱨᱮ ᱨᱟᱹᱯᱩᱫ ᱫᱩᱨᱜᱚ ᱠᱚ ᱢᱮᱱᱟᱜᱼᱟ ᱾ ᱱᱮᱛᱟᱨ ᱱᱚᱶᱟ ᱠᱚᱫᱚ ᱵᱩᱫᱫᱷᱚ ᱫᱷᱚᱨᱚᱢ ᱟᱨ ᱡᱳᱭᱱᱳ ᱫᱷᱚᱨᱚᱢ ᱦᱚᱲ ᱞᱟᱹᱜᱤᱫ ᱧᱮᱞ ᱡᱚᱝ ᱴᱷᱟᱶ ᱠᱟᱱᱟ ᱾ ᱥᱩᱨ ᱨᱮ ᱢᱮᱢᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱦᱩᱭᱩᱜ ᱠᱟᱱᱟ ᱥᱨᱟᱵᱚᱥᱛᱤ ᱮᱭᱟᱨᱯᱚᱨᱴ ᱡᱟᱦᱟᱸ ᱫᱚ ᱵᱟᱡᱟᱨ ᱠᱷᱚᱱᱟᱜ ᱒᱓.᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱤᱠᱷᱟᱹᱱ ᱱᱚᱶᱟ ᱫᱚ ᱤᱱᱴᱚᱨᱱᱮᱥᱱᱟᱞ ᱵᱟᱝᱢᱟ ᱡᱮᱜᱮᱛᱟᱹᱨᱤ ᱮᱭᱟᱨᱯᱚᱨᱴ ᱟᱨ ᱨᱮᱜᱩᱞᱟᱨ ᱮᱭᱟᱨᱯᱚᱨᱴ ᱫᱚ ᱵᱟᱝ ᱠᱟᱱᱟ ᱾ ᱥᱩᱨ ᱨᱮ ᱢᱮᱱᱟᱜ ᱤᱱᱴᱚᱨᱱᱮᱥᱱᱟᱞ ᱟᱨ ᱨᱮᱜᱩᱞᱟᱨ ᱮᱭᱟᱨᱯᱚᱨᱴ ᱫᱚ ᱦᱩᱭᱩᱜ ᱠᱟᱱᱟ ᱪᱚᱣᱫᱷᱚᱨᱤ ᱪᱚᱨᱚᱱ ᱥᱤᱝ ᱤᱱᱴᱚᱨᱱᱮᱥᱱᱟᱞ ᱮᱭᱟᱨᱯᱚᱨᱴ, ᱞᱚᱠᱷᱱᱚᱣ ᱾ ᱞᱚᱠᱷᱱᱚᱣ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱵᱚᱞᱨᱟᱢᱯᱩᱨ ᱠᱷᱚᱱᱟᱜ ᱫᱚ ᱑᱖᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱥᱟᱥᱚᱱ
ᱧᱩᱛᱩᱢ ᱚᱢᱚᱱ
ᱱᱟᱜᱟᱢ
ᱚᱛᱱᱚ
ᱠᱟᱹᱣᱰᱤ ᱟᱹᱨᱤ
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱵᱚᱞᱨᱟᱢᱯᱩᱨ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱒,᱑᱔᱘,᱖᱖᱕ ᱡᱷᱚᱬ ᱾  ᱱᱚᱶᱟ ᱮᱞ ᱫᱚ ᱱᱟᱢᱵᱤᱭᱟ ᱨᱮᱭᱟᱜ ᱦᱚᱲ ᱮᱞ ᱩᱱᱟᱹᱜ  ᱟᱨ ᱵᱟᱝᱢᱟ ᱭᱩ ᱮᱥ ᱨᱮᱭᱟᱜ ᱱᱟᱣᱟ ᱢᱤᱠᱥᱤᱠᱚ ᱩᱱᱟᱹᱜ ᱜᱟᱱ ᱦᱩᱭᱩᱜᱼᱟ ᱾  ᱱᱚᱶᱟ ᱮᱞ ᱚᱝᱥᱟᱨ ᱵᱷᱟᱨᱚᱛ ᱨᱮᱭᱟᱜ ᱖᱔᱐ ᱜᱚᱴᱟᱝ ᱦᱚᱱᱛ ᱠᱷᱚᱱᱟᱜ ᱒᱑᱓ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱜᱼᱟ ᱾  ᱱᱚᱶᱟ ᱦᱚᱱᱚᱛ ᱨᱮᱱ ᱦᱚᱲ ᱪᱷᱤᱛᱭᱟᱹᱣ ᱞᱮᱠᱚ ᱠᱷᱟᱱ ᱢᱤᱫ ᱫᱚᱦᱲᱟ ᱠᱤᱠᱚᱢᱤᱴᱚᱨ ᱨᱮ ᱖᱔᱒ ᱡᱷᱚᱬ ᱠᱚ ᱥᱟᱦᱚᱵ ᱟ ᱾  ᱱᱚᱰᱮᱱᱟᱜ ᱒᱐᱐᱑ᱼ᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱦᱟᱨᱟᱜ ᱵᱟᱝᱢᱟ ᱵᱟᱹᱲᱛᱤᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱒᱗ᱹ᱗᱔% ᱾  ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱠᱚᱲᱟ ᱠᱩᱲᱤ ᱚᱱᱩᱯᱟᱛ ᱫᱚ ᱦᱩᱭᱩᱜ ᱠᱟᱱᱟ ᱑᱐᱐᱐ ᱠᱚᱲᱟ ᱨᱮ ᱙᱒᱒ ᱠᱩᱲᱤ ᱾  ᱟᱨ ᱱᱚᱰᱮᱱ ᱠᱚ ᱦᱚᱲᱟᱜ ᱥᱩᱦᱤ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱕᱑ᱹ᱗᱖% ᱾ 

᱒᱐᱑᱑ ᱥᱟᱞ ᱨᱮᱭᱟᱜ ᱞᱮᱠᱷᱟ ᱚᱝᱥᱟᱨ ᱱᱤᱚᱰᱮᱱ ᱠᱚ ᱙᱕ᱹ᱘᱖% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱟᱨ ᱔ᱹ᱐᱖% ᱦᱚᱲ ᱫᱚ ᱩᱨᱫᱩ ᱯᱟᱹᱨᱥᱤ ᱠᱚ ᱨᱚᱲᱟ ᱾ 2011 Census of India, Population By Mother Tongue

ᱫᱷᱚᱨᱚᱢ

ᱡᱤᱛᱚᱵᱷᱚᱱᱟ ᱢᱚᱴᱷᱚ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱢᱟᱨᱮ ᱢᱚᱴᱷᱚ ᱵᱷᱤᱛᱨᱤ ᱠᱷᱚᱱᱟᱜ ᱢᱤᱫᱴᱟᱹᱝ ᱠᱟᱱᱟ ᱡᱟᱦᱟᱸ ᱫᱚ ᱜᱚᱣᱛᱚᱢ ᱵᱩᱫᱫᱷᱚ ᱣᱟᱜ ᱢᱤᱫ ᱟᱹᱰᱤ ᱧᱩᱛᱩᱢᱟᱱ ᱢᱚᱴᱷᱚ ᱠᱟᱱᱟ ᱾ ᱱᱚᱰᱮ ᱫᱚ ᱑᱒ ᱥᱟᱭᱟᱝ ᱨᱮᱭᱟᱜ ᱠᱷᱚᱫᱟ ᱠᱚ ᱢᱮᱱᱟᱜᱼᱟ ᱾ ᱱᱚᱶᱟ ᱥᱩᱨ ᱨᱮ ᱯᱩᱱᱟᱹᱭ ᱯᱤᱯᱚᱲ ᱫᱟᱨᱮ ᱦᱚᱸ ᱢᱮᱱᱟᱜᱼᱟ ᱾ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱡᱮ ᱵᱩᱫᱷ ᱜᱚᱭᱟ ᱨᱮᱭᱟᱜ ᱢᱩᱬ ᱵᱚᱫᱷᱤ ᱫᱟᱨᱮ ᱠᱷᱚᱱ ᱱᱚᱶᱟ ᱫᱟᱨᱮ ᱫᱚ ᱚᱢᱚᱱ ᱟᱠᱟᱱᱟ ᱾ ᱟᱨ ᱢᱤᱫᱴᱟᱹᱝ ᱧᱩᱛᱩᱢᱟᱱ ᱫᱷᱚᱨᱚᱢ ᱴᱷᱟᱶ ᱫᱚ ᱦᱩᱭᱩᱜ ᱠᱟᱱᱟ ᱥᱨᱟᱵᱚᱥᱛᱤ ᱾ ᱢᱚᱦᱟᱵᱤᱨ ᱡᱚᱭᱱᱚ ᱒᱔ ᱥᱟᱭᱟᱝ ᱨᱮ ᱱᱚᱰᱮᱭ ᱫᱷᱮᱭᱟᱱᱚᱜ ᱠᱟᱱ ᱛᱟᱦᱮᱸᱫ ᱢᱮᱱᱛᱮ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱾

ᱧᱩᱛᱩᱢᱟᱱ ᱦᱚᱲᱠᱚ
ᱢᱤᱰᱤᱭᱟ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 http://balrampur.nic.in 
 http://www.globalvipschool.com 

ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱵᱚᱞᱨᱟᱢᱯᱩᱨ ᱦᱚᱱᱚᱛ, ᱩᱛᱛᱚᱨ ᱯᱨᱚᱫᱮᱥ